આણંદ શહેરમાં ભાલેજ રોડ પર આવેલી ઉમરીનગર સોસાયટી, અતીક પાર્ક અને બિસ્મીલ્લા પાર્ક સહિતની સોસાયટીઓ પાસેથી પસાર થતો વરસાદી પાણીના નિકાલ માટેનો કાંસ આગળથી બંધ થઇ ગયો હોઇ સમગ્ર વિસ્તારમાં વરસાદી પાણીનો નિકાલ થઇ શકતો નથી. જેથી સર્વત્ર પાણી ભરાઇ રહે છે. જેથી સ્થાનિક લોકોને ફરજિયાતપણે ગંદા પાણીમાં રહીને પસાર થવાની ફરજ પડે છે. આ અંગે સ્થાનિક રહીશોએ સંબંધિત તંત્રને રજૂઆતો કરવા છતાં તંત્ર દ્વારા કોઇ જ કાર્યવાહી નહીં કરાતા સદર સોસાયટીના રહીશોમાં ઉગ્ર રોષ પ્રવર્તી રહ્યો છે.